
KĖDAINIŲ RAJONO SAVIVALDYBĖS ADMINISTRACIJA ORGANIZUOJA KONKURSĄ SOCIALINĖS PARAMOS SKYRIAUS UŽSIENIO KILMĖS LIETUVOS GYVENTOJŲ INTEGRACIJOS KOORDINATORIAUS
PAREIGOMS UŽIMTI

Pareiginės algos pastoviosios dalies koeficientas – 1,20
Pareigybės lygis - A2.

Asmeniui, laimėjusiam konkursą, bus nustatomas 3 mėnesių išbandymo terminas ir jis priimamas projekto „Užsienio kilmės Lietuvos gyventojų integracijos procesų koordinavimo plėtra Lietuvos Respublikos savivaldybėse“ laikotarpiui.

Bendrieji ir specialieji kvalifikaciniai reikalavimai

Darbuotojas, einantis šias pareigas, turi atitikti šiuos specialiuosius reikalavimus:
1. turėti aukštąjį sociologijos, socialinio darbo, politikos mokslų, komunikacijos, informacijos paslaugų, psichologijos, visuomenės sveikatos, teisės, ekonomikos, vadybos, žmonių išteklių vadybos, viešojo administravimo, pedagogikos, edukologijos, andragogikos išsilavinimą (bakalauro kvalifikacinį laipsnį ar jam lygiavertę aukštojo mokslo kvalifikaciją) arba
2.  turėti aukštąjį išsilavinimą (bakalauro kvalifikacinį laipsnį ar jam lygiavertę aukštojo mokslo kvalifikaciją) ir ne mažesnę kaip 1 metų darbo ir (ar) savanorystės patirtį užsieniečių integracijos ir (arba) migracijos, ir (arba) darbo su pabėgėliais srityse;
3. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais;
4. mokėti rengti dokumentus pagal Dokumentų rengimo taisykles ir Dokumentų tvarkymo ir apskaitos taisykles, išmanyti teisės aktų rengimo taisykles;
5. gebėti savarankiškai planuoti savo veiklą, mokėti kaupti, sisteminti, apibendrinti ir analizuoti informaciją, rengti išvadas bei pasiūlymus, sklandžiai dėstyti mintis raštu ir žodžiu valstybine kalba;
6. mokėti dirbti kompiuteriu (Microsoft Office programiniu paketu);
7. mokėti anglų ir (arba) rusų kalbą ne žemesniu kaip B1 lygiu.

Pretendentas norintis dalyvauti konkurse pateikia šiuos dokumentus:

1. Valstybės tarnybos valdymo informacinėje sistemoje nurodytos formos prašymą dalyvauti konkurse.
2. Gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį (-ius), elektroninio pašto adresą (-us), išsilavinimą, darbo patirtį, savo privalumų sąrašą: dalykines savybes, kompetencijas ir gebėjimus, informaciją apie kvalifikacijos kėlimą ir kt.).
3. Asmens tapatybę, išsilavinimą patvirtinančių dokumentų kopijas.
4. Pretendento anketą (pretendentams į darbuotojo pareigas).
5. Nepriekaištingos reputacijos reikalavimų atitikties deklaraciją (pretendentams į darbuotojo pareigas).
6. Užsienio kalbos mokėjimo lygį patvirtinančio dokumento kopiją.

Atrankoje pretendentų vertinimo metodas – testas žodžiu (pokalbis).

Dokumentų pateikimo būdas: el. būdu (per VATIS Prašymų teikimo modulį: https://portalas.vtd.lt/lt/socialines-paramos-skyriaus-uzsienio-kilmes-lietuvos-gyventoju-integracijos-koordinatorius-322;1083130.html)


Dokumentai priimami iki 2024 m. spalio 31 d. imtinai.

Konkursą organizuojančios Kėdainių rajono savivaldybės administracijos kontaktai išsamesnei informacijai:
Atsakingas asmuo: Teisės ir personalo skyriaus vyr. personalo atrankos specialistė Eglė Lekečinskienė
Telefonas: +37034744210
El. paštas: egle.lekecinskiene@kedainiai.lt
Adresas: J. Basanavičiaus, 36, LT-57228 Kėdainiai 
